Ronald Austin Mulkearns

Ronald Austin Mulkearns (født 11. november 1930 i Glen Huntly ved Melbourne i Australia, død 3. april 2016 i Ballarat) var en australsk katolsk geistlig og biskop av Ballarat.  Han ble beryktet i Australia for innrømmede forsømmelser ved sin håndtering av både anklager om og beviselige seksuelle overgrep foretatt av prester innen hans ansvarsområde.  


== Liv og virke ==


=== Prest ===
Ronald Austin Mulkearns ble ordinert til prest for erkebispedømmet Melbourne den 22. juli 1956 av erkebiskop Justin Daniel Simonds. Han tok doktorgrad i kirkerett, og var en av grunnleggerne av Canon Law Society of Australia and New Zealand.


=== Biskop av Ballarat ===
Pave Paul VI utnevnte ham den 5. september 1968 til koadjutorbiskop av Ballarat og titulærbiskop av Cululi. Erkebiskopen av Melbourne, James Robert Knox, bispeviet ham den en 4. desember samme år. Medkonsekratorer var biskopen av Ballarat, James Patrick O'Collins, og biskopen av Sale, Arthur Francis Fox.
Da James Patrick O'Collins gikk i pensjon den 1. mai 1971, etterfulgte han ham som bispedømmebiskop av Ballarat.
Biskop Mulkearns' virke i Ballarat er i ettertid blitt sterkt overskygget av hans feilburderinger og forsømmelser i oppfølgingen av seksuelle overgrep. Mest graverende av dette slag - kanskje i hele Australia - var tilfellet fader Gerry Francis Ridsdale. Biskop Mulkearns var informert om problemer med ham siden 1975. Han håndterte det med å forflytte ham rundt. I 1994 ble Ridsdale dømt atil misbruk i 46 tilfeller med 21 ofre innenfor to tiår. (Senere meldte flere ofre seg, tildels etter at biskop Mulkearns hadde måttet fratre, og det var nye fellende tilståelsesdommer fire ganger i 2016 og en i i 2017.)Biskop Mulkearns hadde, som vanlig var, konsultert bispedømmets presteråd om forflyttelsene, men holdt unna for sine rådgivere der - ifølge George Pell og andre i presterådet den gang- om de virkelige grunner til at han ville flytte på fader Ridsdale. Mulkearns kan i alle fall til å begynne med ha hatt en overdrevet tillit til de mulige frukter av psykologisk hjelp, men hans handslemåte ble en katastrofe for ofrene - og fremtidige ofre. 
Den 30. mai 1997 innvilget pave Johannes Paul II hans førtidlige avgang; han var da 66 år.
I februar 2016 bad Mulkearns om unnskyldning under sitt vitnemål via videolink testimony til Australias Royal Commission into Institutional Responses to Child Sexual Abuse for ikke å ha handlet ansvarlig i denne og andre prester med som hadde begått seksuelle forbrytelser.  Da kommisjonen offentliggjorde sin rapport avfødte det sterke reaksjoner, og at man flere steder i bispedømmet fjernet plaketter Mulkearns' navn. Noen steder hadde man flere år tidligere fjernet biskopensd navn, ut fra det ssom var kommet frem tidligere.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Kardinal Pietro La Fontaine (1860-1935) *1906
Kardinal Celso Benigno Luigi Costantini (1876-1958) *1921
Kardinal James Robert Knox (1914-1983) *1953
Biskop Ronald Austin Mulkearns (1930-2016) *1968


== Referanser ==